**МОДЕЛ УГОВОРА**

**О ИЗВОЂЕЊУ РАДОВА**

**Реконструкција и енергетска санација стационара “Поглед”**

**Уговорне стране:**

**1.** **Специјална болница за рехабилитацију «Рибарска Бања»,** Рибарска Бања бб**,** 37205 Рибарска Бања, Матични број: 07144091, ПИБ: 100319756, Текући рачун бр: 840 - 85667 – 80 Управа за трезор, (у даљем тексту: **Наручилац**), коју заступа в.д. директора др Душан Шокорац,

и

**2.** Предузеће\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Матични број \_\_\_\_\_\_\_\_\_\_\_\_\_\_,ПИБ \_\_\_\_\_\_\_\_\_\_\_\_\_\_\_\_, Текући рачун бр.:\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (у даљем тексту: **Извођач**), које заступа:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Подизвођач:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Члан групе понуђача:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПРЕДМЕТ УГОВОРА**

**Члан 1.**

Предмет уговора је **извођење радова - Реконструкција и енергетска санација стационара “Поглед”, отворени поступак ЈН бр. 17/21**, у свему према понуди Извођача

бр. \_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_\_ године заведено код Извођача, односно

бр. \_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_\_\_ године заведено код Наручиоца.

**УГОВОРЕНА ЦЕНА**

**Члан 2.**

Уговорне стране утврђују да вредност радова који су предмет овог уговора на основу понуде Извођача бр. \_\_\_\_\_\_\_\_\_\_\_ од \_\_\_\_\_\_\_\_\_\_\_ године износи:

БЕЗ ПДВ-а:\_\_\_\_\_\_\_\_\_\_\_\_\_\_\_\_\_\_\_\_\_\_\_ динaра.

Коначна вредност изведених радова утврдиће се на основу стварно изведених количина оверених у грађевинској књизи и јединичних цена из уговорене понуде.

Јединичне цене из понуде су фиксне и не могу се мењати до завршетка посла.

**НАЧИН ПЛАЋАЊА**

**Члан 3.**

Наручилац ће уговорене радове платити на основу привремених ситуација оверених од стране Извођача радова и надзорног органа, као и прихваћене и оверене окончане ситуације након завршетка посла и примопредаје радова.

Наручилац може оспорити износ исказан у испостављеној ситуацији у погледу количина извршених радова, појединачних цена које нису уговорене, квалитета радова, врсте извршених радова и слично. Уколико Наручилац оспори само део исказане вредности радова у привременој ситуацији или у оконачној ситуацији исплату неoспорeног дела извршиће у року од \_\_\_\_\_\_\_ дана (од 15 до 45 дана) од дана службеног пријема исте.

Разлоге оспоравања и оспорени износ Наручилац је обавезан да у писаној форми образложи Извођачу радова.

Обавезе које доспевају у наредној буџетској години биће реализоване највише до износа средстава која ће им за ту намену бити одобрена у тој буџетској години.

**РОК ИЗВОЂЕЊА**

**Члан 4.**

Извођач се обавезује да радове изведе у року од \_\_\_\_\_\_\_\_ радних дана **(не може бити дужи од** **50 радних дана)** од дана обостраног потписивања уговора, а како је наведено у обрасцу понуде која је саставни део конкурсне документације и понуде Извођача.

Почетак радова константоваће се уписом у грађевински дневник.

Рок представља битан елеменат овог уговора.

Укупан рок извођења радова може се изузетно продужити само уколико наступе околности које представљају ''вишу силу'' (пожар, поплаве, земљотреси и ратно стање), настанак околности у току грађења које нису биле предвиђене инвестиционо-техничком документацијом (појава клизишта, подземних вода, већа улегнућа земљишта и др.) и сл..

Рок за извођење радова се продужава на захтев Извођача:

* у случају прекида радова који траје дуже од 2 дана, а није изазван кривицом Извођача радова;
* у случају елементарних непогода и дејства више силе;

Захтев за продужење рока извођења радова Извођач радова у писаној форми подноси Наручиоцу радова у року од два дана од сазнања за околност, а најкасније 15 дана пре истека коначног рока за завршетак радова.

Све околности од утицаја на рок изградње уносе се у грађевински дневник уз дефинисање почетка, трајања и завршетка насталих околности. На основу уписа у грађевински дневник закључује се анекс уговора о продужетку рока.

Ако Извођач радова падне у закашњење са извођењем радова, нема право на продужење уговореног рока због околности које су настале у време кашњења.

**УГОВОРНА КАЗНА**

**Члан 5.**

Уколико Извођач не заврши радове у уговореном року, дужан је да сагласно одредбама Посебних узанси о грађењу (Сл.л. СФРЈ бр. 18 од 01. априла 1977. и бр. 29 од 26. маја 1978. године), плати Наручиоцу уговорну казну у висини 0,5% уговорене вредности за сваки дан закашњења, с тим што укупан износ казне не може бити већи од 5% (пет процената) укупно уговорене вредности радова.

Наплату уговорне казне Наручилац ће извршити, без претходног пристанка Извођача, умањењем износа наведеног у окончаној ситуацији за висину уговорне казне.

Уколико је Наручилац због закашњења у извођењу или предаји изведених радова претрпео штету која је већа од износа уговорне казне може захтевати накнаду штете, односно поред уговорне казне може захтевати и разлику до пуног износа претрпљене штете. Постојање и износ штете Наручилац мора да докаже.

**ОБАВЕЗЕ НАРУЧИОЦА**

**Члан 6.**

Наручилац ће за извођење радова обезбедити све потребне услове како би се исти несметано одвијали и то:

1. слободну локацију за извођење радова,
2. грађевинску дозволу,
3. пријава почетка извођења радова,
4. увођење у посао Извођача након потписивања уговора и пријема финансијског средстава обезбеђења из члана 7. овог уговора,
5. комплетну пројектно -техничку документацију,
6. плаћање за изведене и фактурисане радове,

- оверава извођачку документацију и утврђује са Извођачем опис, количине и цене за уговорене и евентуалне додатне и накнадне радове,

- именује одговорно лице за Надзорног органа и о томе у писаној форми обавести Извођача, у складу са Законом о планирању и изградњи.

**ОБАВЕЗЕ ИЗВОЂАЧА**

**Члан 7.**

1. Извођач је дужан да на дан закључења уговора достави Наручиоцу финансијско средство обезбеђења за добро извршење уговореног посла, а финансијско средство обезбеђења за отклањање недостатака у гарантном року у тренутку примопредаје предмета уговора и то:

* две бланко потписане и оверене сопствене менице са клаузулом „без протеста, без трошкова“, регистроване у регистру меница који се води код НБС, једну као финансијско средство обезбеђења за добро извршење уговореног посла и другу као финансијско средство обезбеђења за отклањање недостатака у гарантном року;
* менично овлашћење потписано и оверено од стране власника, односно овлашћеног лица, да се меница у износу од 10% од укупне уговорене вредности без ПДВ-а, може поднети банци на наплату у случају да Извођач не изврши своје уговорне обавезе.
* менично овлашћење потписано и оверено од стране власника, односно овлашћеног лица, да се меница у износу од 10% од укупне уговорене вредности без ПДВ-а, може поднети банци на наплату у случају да Извођач не изврши обавезу отклањања квара (недостатка) који би могао да умањи могућност коришћења предмета уговора.
* оверену фотокопију картона депонованих потписа на којој се јасно види: број текућег рачуна који је Извођач доставио као рачун своје фирме, потписи власника односно овлашћеног лица идентичан са потписом на меници и меничном овлашћењу, печат Извођача идентичан са печатом на меници и меничном овлашћењу и печат банке код које се води рачун Извођача са датумом овере,
* захтеве за регистрацију меница.

Меница **за добро извршење уговореног посла** мора да важи 20 дана дуже од рока за извршење уговора.

Меница **за отклањање недостатака у гарантном року** мора да важи 20 дана дуже од гарантног рока

Предата меница не може да садржи додатне услове за исплату, краће рокове од оних које одреди Наручилац, мањи износ од оног који одреди Наручилац или промењену месну надлежност за решавање спорова.

Менице се не могу вратити Извођачу пре истека рока трајања осим ако је Извођач у целини испунио своју обезбеђену обавезу.

Потписи и печати на меници, меничном овлашћењу и картону депонованих потписа морају бити идентични.

1. Да све радове предвиђене чл. 1. овог уговора изведе стручно, квалитетно и у року, у свему према пројектно-техничкој документацији и важећим прописима и стандардима за извођење радова ове врсте.
2. Да обезбеди материјал предвиђен пројектом који одговара прописима и стандардима и да за исти прибави одговарајуће атесте.
3. Да сагласно правилима струке проучи техничку документацију и да Наручиоца упозори на евентуалне грешке које примети.
4. Да се на градилишту придржава свих мера заштите на раду у складу са важећим законским прописима.
5. Да обезбеди сигурност пролазника, суседа, својих радника и осталих лица која се могу наћи на градилишту.
6. Да одреди одговорно лице за извођење радова у складу са Законом о планирању и изградњи и о томе у писаној форми обавести Наручиоца.
7. Да одреди одговорно лице за послове заштите безбедности и здравља на раду и о томе у писаној форми обавести Наручиоца.
8. Да обезбеди и организује 24-часовни рад службе обезбеђења градилишта за време извршења овог уговора.
9. Да по завршетку радова повуче са градилишта своје раднике, уклони сав преостали материјал, средства за рад и опрему, као и своје привремене објекте.
10. Да за извођење радова обезбеди довољну радну снагу са одговарајућом стручном спремом и кфалификацијама, као и одговарајућу опрему и механизацију.
11. Да сноси трошкове евентуалне штете коју је направио извођењем радова трећим лицима.
12. Да у целости поступи по примедбама комисије за технички преглед, као и комисије за примопредају радова. У противном Наручилац је овлашћен да сам или преко другог Извођача отклони утврђене недостатке и то о трошку Извођача, а без посебне судске одлуке.
13. Да достави оверен Динамички план извођења радова за уговорени рок извођења радова и поштује уговорену динамику радова.
14. Да редовно доставља привремене ситуације и то до петог у месецу за радове извршене у протеклом месецу, а окончану ситуацију у року од десет дана од окончања свих радова, примопредаје радова и обрачуна.

**Члан 8.**

**ОБАВЕЗЕ ПОДИЗВОЂАЧА:** (уколико Извођач наступа са подизвођачем)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Члан 9.**

**ОБАВЕЗЕ УЧЕСНИКА У ЗАЈЕДНИЧКОЈ ПОНУДИ:** (само они Извођачи који подносе заједничку понуду)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**КОНТРОЛА КВАЛИТЕТА**

**Члан 10.**

Ради вршења контроле квалитета изведених радова Извођач се обавезује:

- да константно врши контролу квалитета извођења радова и уграђених материјала и склопова из овог Уговора преко овлашћене стручне институције за контролу квалитета,

- да добијени извештај о извршеној контроли квалитета обавезно достави надзорном органу,

- да приликом узимања узорака за вршење текуће контроле квалитета од стране овлашћене институције, обавезно присуствује надзорни орган.

Уколико извештај о контроли квалитета из става 1. овог члана покаже негативне резултате због неквалитетног извођења радова, Наручилац може ангажовати другог извођача да радове изведе о трошку Извођача са којим је закључен Уговор.

**ГРАДИЛИШНА ДОКУМЕНТАЦИЈА**

**Члан 11.**

Извођач се обавезује да уредно води градилишну документацију: грађевински дневник, грађевинску књигу, која мора бити потписана од Надзорних органа, књигу инспекције и осталу документацију по Закону о планирању и изградњи објеката.

Сви налози и измене настале у току рада извршиће се само уколико су уписане у грађевински дневник и уредно оверене од стане Надзорног органа уз сагласност Наручиоца.

Комплетну документацију неопходну за оверу привремених ситуација: листове грађевинске књиге, оверене одговарајуће атесте и сертификате и другу документацију за уграђени материјал и склопове извођач доставља стручном надзору који ту документацију чува до примопредаје и коначног обрачуна. У супротном се неће извршити плаћање тих позиција, што Извођач радова признаје без права приговора.

**ДОДАТНИ РАДОВИ**

**Члан 12.**

Наручилац у складу са чланом 157. Закона о јавним набавкама може да измени уговор због набавке додатних радова.

Извођач је дужан да изведе и евентуалне додатне радове чије извођење захтева Наручилац.

Количине и рокови за извођење додатних радова, утврђују се и регулишу Уговором о извођењу додатних радова. Додатним радовима не сматрају се вишкови или мањкови за позиције уговорених радова за које се примењују одредбе Закона о облигационим односима односно одредбе Посебних узанси о грађењу (Сл.л. СФРЈ бр. 18 од 01. априла 1977. и бр. 29 од 26. маја 1978. године).

**ПРИМОПРЕДАЈА РАДОВА**

**Члан 13.**

Извођач се обавезује да писаним путем обавести Наручиоца о дану завршетка радова.

Наручилац ће на основу захтева Извођача формирати Комисију за преглед и пријем изведених радова.

Преглед и пријем изведених радова вршиће се у складу са Законом о планирању и изградњи и другим одговарајућим прописима и стандардима. Извођач је обавезан да у целости поступи по примедбама Комисије.

По обављеном прегледу и пријему уговорне стране ће преко својих овлашћених представника извршити примопредају и коначни обрачун изведених радова.

**ГАРАНЦИЈА КВАЛИТЕТА**

**Члан 14.**

Гарантни рок за квалитет изведених радова по овом уговору утврђује се у трајању од \_\_\_\_\_\_\_\_\_месеца **(не може бити краћи од 24 месеца)**, рачунајући од дана примопредаје радова.

За уграђене склопове и материјале, Извођач даје гарантни рок произвођача склопова и материјала.

Извођач је обавезан да у току гарантног рока на писани позив Наручиоца отклони све недостатке који су последица неквалитетно изведених радова и уграђеног материјала и то о свом трошку, у за то примереном року.

Ако Извођач не отклони недостатке у уговореном року, Наручилац је овлашћен да их отклони сам или путем другог Извођача, а на терет Извођача по овом Уговору, поступајући при том као добар привредник.

**ОСТАЛЕ ОДРЕДБЕ**

**Члан 15.**

Наручилац има право да одустане од Уговора, ако је извршио своје уговорене обавезе, уколико се Извођач не придржава утврђене динамике извршења радова или настави са извођењем радова који не задовољавају квалитет и поред писаних примедби од стране надзорног органа. У том случају Наручилац је овлашћен да радове уступи другом извођачу о трошку Извођача са којим је закључен овај уговор.

Уколико Извођач не испуни одредбе овог уговора и стандарде који се односе на добро извршење посла, Наручилац задржава право да једнострано раскине уговор, без претходне опомене или остављеног отказног рока и да наплати уговорну казну у износу од 10% (десет процената) од укупне уговорне вредности без ПДВ-а путем активирања примљеног финансијског средства обезбеђења.

Измене и допуне елемената овог Уговора могуће су по свим основама које предвиђају Закон о облигационим односима, Закон о јавним набавкама и посебни прописи који регулишу предметну материју и то само уз пристанак обе Уговорне стране који је дат у писаном облику.

Наручилац, у складу са одредбама чл. 156-161. Закона о јавним набавкама, може да измени закључени уговор.

Извођач нема право да своја права и обавезе по Уговору преноси трећим лицима нити да ангажује другог подизвођача осим подизвођача наведеног у Уговору.

Све обрачуне са својим кооперантима ће вршити Извођач, а у случају да настану рекламације према Извођачу од стране трећег лица, Наручилац у вези тога неће сносити никакву одговорност.

**ЗАВРШНЕ ОДРЕДБЕ:**

**Члан 16.**

Овај уговор ступа на снагу од дана обостраног потписивања уговорних страна.

**Члан 17.**

Уговорне стране су сагласне, да ће све евентуалне спорове решавати споразумно, а уколико нису у могућности да их реше споразумно, спорна питања ће решавати Привредни суд у Краљеву.

**Члан 18.**

Овај Уговор је закључен у 6 (шест) истоветних примерака од којих свака од уговорних страна задржава по 3 (три) примерка.

ИЗВОЂАЧ, НАРУЧИЛАЦ,

\_\_\_\_\_\_\_\_\_\_\_\_\_\_\_\_\_\_\_\_\_\_\_

Специјална болница за рехабилитацију

«Рибарска Бања»

\_\_\_\_\_\_\_\_\_\_\_\_\_\_\_\_\_\_\_\_\_\_\_

В.д. директора,

др Душан Шокорац

**НАПОМЕНА: Понуђач мора да попуни образац модел уговора.**

**Модел уговора представља садржину уговора који ће бити закључен са изабраним понуђачем.**