**ПОДАЦИ О ПРЕДМЕТУ ЈАВНЕ НАБАВКЕ**

Предмет јавне набавке број 17/21 је набавка радова –Реконструкција и енергетска санација стационара “Поглед”.

Радови се изводе на територији Града Крушевца, насеље Рибарска Бања, Специјална болница за рехабилитацију “Рибарска Бања”.

Ознака из класификације делатности сходно Уредби о класификацији делатности:

Сектор Ф – грађевинарство: 43.3 Завршни грађевинско-занатски радови

ЦПВ ознака: 45454000 – Радови на реконструкцији

**Набавка се спроводи у циљу закључења уговора.**

**ВРСТА, ОПИС И КОЛИЧИНА РАДОВА КОЈИ СУ ПРЕДМЕТ НАБАВКЕ, НАЧИН СПРОВОЂЕЊА КОНТРОЛЕ И ОБЕЗБЕЂИВАЊЕ ГАРАНЦИЈЕ КВАЛИТЕТА**

Врста, опис и количина радова дати су у предмеру радова који је саставни део ове конкурсне документације. Из Предмера се може стећи увид у опис и количине потребних радова.

При извођењу радова, извођач је дужан да се придржава техничких прописа и стандарда који регулишу ову врсту радова;

Наручилац радова ће обезбедити стручни надзор, који ће вршити надзор и контролу над извођењем радова;

Извођач је дужан да при извођењу радова користи материјале прописаног квалитета у складу са важећим стандардима у овој области, о чему ће надзорном органу благовремено испоставити потребне атесте и сертификате издате од стране овлашћених институција;

Радови ће се изводити у складу са Уговором о извођењу радова и динамиком радова коју утврде Наручилац и Извођач радова.

**РОК ВАЖЕЊА ПОНУДЕ**

Рок важења понуде је минимум 60 дана од дана отварања понуда.

**УСЛОВИ ПЛАЋАЊА**

Рок плаћања је од 15 дана до 45 дана*.* Наручилац ће уговорене радове платити на основу привремених ситуација оверених од стране Извођача радова и надзорног органа као и прихваћене и оверене окончане ситуације након завршетка посла и примопредаје радова.

Понуђачу није дозвољено да захтева аванс.

Плаћање се врши уплатом на рачун Извођача радова.

**РОК И МЕСТО ИЗВРШЕЊА УГОВОРА**

Рок исказати у радним данима.

Рок за извођење радова **не може бити дужи од** **50 радних дана** од дана закључења уговора (обостраног потписивања уговора).

Место извршења уговора - Специјална болница за рехабилитацију Рибарска Бања, Рибарска Бања бб, 37205 Рибарска Бања.

**ВАЛУТА И ЦЕНА**

Цена у понуди исказује се у динарима без ПДВ-а.

Јединичне цене из понуде су фиксне и не могу се мењати до извршења уговора.

У случају понуђене неуобичајено ниске понуде, наручилац ће поступити у складу са одредбама члана 143. Закона о јавним набавкама.

**ГАРАНТНИ РОК**

Гарантни рок за све изведене радове не може бити краћи од 24 месеца рачунајући од дана записничке примопредаје изведених радова.

За уграђенe склопове и материјале, Извођач даје гарантни рок произвођача склопова и материјала.

**СРЕДСТВА ФИНАНСИЈСКОГ ОБЕЗБЕЂЕЊА**

**Као инструмент финансијског обезбеђења за озбиљност понуде** понуђач подноси:

* једну бланко сопствену меницу регистровану код НБС (само потписану и оверену) у складу са картоном депонованих потписа,
* менично овлашћење да се меница у износу од 3% од вредности понуде без ПДВ-а, може поднети на наплату у случају да понуђач одустане од своје понуде у року важења понуде, не достави доказе о испуњености критиријума за квалитативни избор привредног субјекта у складу са чланом 119. ЗЈН, неосновано одбије да закључи уговор о јавној набавци или не достави обезбеђење за извршење уговора о јавној набавци,
* оверену копију картона депонованих потписа код банке, на којем се јасно виде депоновани потписи и печат фирме понуђача, оверена оригиналним печатом банке са датумом овере (овера не старија од месец дана од дана отварања понуде),
* захтев за регистрацију меницe.

Меница за озбиљност понуде траје најмање колико и важење понуде.

**Меница за озбиљност понуде мора имати основ издавања који се односи на озбиљност понуде (учешће на тендеру).**

**Уколико понуђач не поднесе меницу за озбиљност понуде, наручилац ће понуду одбити као неприхватљиву.**

**Уколико понуђач поднесе меницу за озбиљност понуде чији се основ издавања не односи на озбиљност понуде (учешће на тендеру), наручилац ће понуду одбити као неприхватљиву.**

**НАПОМЕНА: Молимо понуђаче да у регистру меница НБС-а провере меницу коју подносе за озбиљност понуде, како би се избегле евентуалне грешке које могу настати приликом регистрације менице.**

Након закључења уговора са изабраним понуђачем, Наручилац ће на основу писаног захтева свим понуђачима вратити поднете менице за озбиљност понуде.

Понуђач чија понуда буде изабрана као најповољнија је дужан да достави наручиоцу **финансијско средство обезбеђења за добро извршење уговореног посла у тренутку закључења уговора** **и** **финансијско средство обезбеђења за отклањање недостатака у гарантном року** **у тренутку примопредаје предмета уговора** и то:

* две бланко потписане и оверене сопствене менице са клаузулом „без протеста, без трошкова“, регистроване у регистру меница који се води код НБС, једну као **финансијско средство обезбеђења за добро извршење уговореног посла и другу као финансијско средство обезбеђења за отклањање недостатака у гарантном року;**
* менично овлашћење потписано и оверено од стране власника, односно овлашћеног лица, да се меница у износу од 10% од укупне уговорене вредности без ПДВ-а, може поднети банци на наплату у случају да Понуђач не изврши своје уговорне обавезе.
* менично овлашћење потписано и оверено од стране власника, односно овлашћеног лица, да се меница у износу од 10% од укупне уговорене вредности без ПДВ-а, може поднети банци на наплату у случају да Понуђач не изврши обавезу отклањања квара (недостатка) који би могао да умањи могућност коришћења предмета уговора.
* оверене фотокопије картона депонованих потписа на којима се јасно види: број текућег рачуна који је понуђач доставио као рачун своје фирме, потписи власника односно овлашћеног лица идентичан са потписом на меницама, печат понуђача идентичан са печатом на меницама и печат банке код које се води рачун понуђача са датумом овере,
* захтеве за регистрацију меница.

Меница **за добро извршење уговореног посла** мора да важи 20 дана дуже од рока за извршење уговора.

Меница **за отклањање недостатака у гарантном року** мора да важи 20 дана дуже од гарантног рока.

Предата меница не може да садржи додатне услове за исплату, краће рокове од оних које одреди наручилац, мањи износ од оног који одреди наручилац или промењену месну надлежност за решавање спорова.

Менице се не могу вратити понуђачу пре истека рока трајања осим ако је понуђач у целини испунио своју обезбеђену обавезу.

Уколико понуђач у тренутку закључења уговора не поднесе или одбије да поднесе бланко соло меницу, наручилац ће уговор доделити следећем најповољнијем понуђачу.

Потписи и печати на меници, меничном овлашћењу и картону депонованих потписа морају бити идентични.

Након измирења обавеза по предметном уговору, наручилац се обавезује, да на захтев понуђача, врати иструмент финансијског обезбеђења уговора.